JUMAL KÕNELEB
Tere!
Sel korral salvestame saadet "Jumal kõneleb" meie koolis.
Nii et tere tulemast Suur-Helsingi kristlikku kooli!
On tõesti tore jälle kohtuda.
Minu meelest on siin tore olla.
On eriliselt kodune tunne, et saame olla me omas kohas.
Ja tore on seda kohta näidata kõikidele televaatajatelegi,
kellest mitmed on ka meie eestpalvetajad ja toetajad.
Näete pisutki, mis on meie peamine töö,
mida me Issandale lastega teeme.
Mõistagi puudub praegu pildilt kõige olulisem - lapsed ja noored.
Samas midagi näete siiski.
Täna räägime eriti olulisel teemal.
Teemal, mis mind küll puudutab.
Jan on selles teemas paremini ettevalmistunud.
Tubli oled!
Selle saate alapealkirjaks on küsimus: "Kas minust piisab?"
Ilmselge vastus oleks kohe: "Ei." Minust ei piisa.
Vähemalt töös lastega ei piisa kunagi ainult ühest täiskasvanust.
Sellepärast on meid vaja mitmeid.
Täna räägime väljastpoolt tulevatest muredest ja stressist.
Hirmudest, hädadest ja sellest,
kuidas leida välise pommirahe keskel seesmist rahu.
Juba praegu, kui ma eristan neid väljast tulevaid muresid ja pingeid
ja sisemuses asuvat rahu,
on mulle juba sellestki abi.
Väga paljud agatunnevad, et neist ei piisa.
Elu, töö, suhted, tulevik - erinevad asjad valmistavad pinget.
Statistika andmetel
on neljandik soomlaste haiguslehtedest
võetud psüühiliste tegurite tõttu.
Ja kuuldavasti see number kasvab pidevalt.
Suurimateks psüühilisteks põhjusteks
on ärevushood, masendus ja neist tingitud unehäired.
Väga paljud soomlased kannatavad ärevuse, masenduse ja unehäirete all.
See pole sugugi väike probleem.
Kui sa ka selle all kannatad, pole sa sugugi üksinda selles loos.
Noortel avalduvad samasugused sümptomid.
Kuulsin äsja Helsingi Missio-nimelisest noortega tegelevast organisatsioonist.
Õigupoolest lugesin Metro-nimelisest lehest nende artiklit,
et suur osa noortest kogeb küündimatust, ärevust ja tressi.
Nad toetasid eelmisel aastal enam kui tuhandet noort,
kellel oli probleeme vaimse tervisega.
See ei puuduta seega ainult täiskasvanuid,
vaid ka üha enam noori.
Selliste asjadega me võitleme
ja kõige sellega võitlemisel tahab Jeesus meid aidata.
Ka täna.
Vaimse tervise väljakutsed.
Psüühilised katsumused
ehk siis kõik me tundeelu puudutav ja vaimse heaolu puudumine.
Mõne jaoks võib pelgalt argipäevaga toimetulek
tunduda üle jõu käivana,
sest psüühiliselt on nii halb olla.
On ärevust, hirmu, kurbust ja paanikat.
On muretsemist.
Mõne jaoks võivad argipäevategevused
nagu söögivalmistamine ja koristamine
või majapidamine, arvete maksmine ja iseenese eet hoolitsemine,
tunduda raskena.
Väljastpoolt tulev surve ja katsumused võivad meid peaaegu muserdada.
See on minu jaoks murekoht.
Mitte mu enese elu tõttu, vaid just laste ja noorte pärast.
Kuna teeme tööd noortega ja noored räägivad sellest palju.
Ma ei teagi, kas on varem olnud põlvkonda,
kes tunneks ennast nii ebaturvaliselt tuleviku peale mõteldes
kui tänapäeva noored.
Kogu aeg räägitakse kliimamuutustest,
maavarade otsa saamisest,
maailma looduse saastatusest.
Kõik need uudised on kogu aeg kuklas.
Tean noori, kellel on raske mõelda tulevikust midagi head.
Olen kuulnud ja lugenud noortest,
kes on seetõttu otsustanud teadlikult hoiduda laste saamisest,
sest nad ei näe, et nende lastel oleks mingitki tulevikku.
Globaliseerumine aga tekitab veel seda,
et hakkama ei tule saada vaid oma kodumaal,
vaid kõik on maailma laiune
ja tuleb osata ning hakkama saada paljuga.
Võistlusmoment muudkui kasvab
ja tundub, et kõike mõõdetakse üksnes saavutustes ja rahas.
Veel rohkem pingeid, veel rohkem nõudmisi.
Peab olema paindlik ja kõrgelt haritud,
tuleb vajadusel vahetada ametit ja olla valmis õppima uut ametit.
Kogu aeg peab olema suunatud väljapoole.
Kuidas siis aidata noori?
Kust leida abi keset seda kitsast seisu?
Kas peaks lendama Marsile? Kas see aitaks kuidagi?
Kas seda mitte ka juba ei planeerita?
Või kolida kuu peale?
Mida Jeesus ütleb?
Enne kui rääkida sellest, mida Jeesus ütleb,
tahaksin tuua välja ka selle,
et kristlastest noortele valmistab pingeid see,
kui me täiskasvanutena räägime, et Jeesus tuleb varsti tagasi
ja räägime lõpuaegadest.
Peaksime selles olema samuti targad.
Minu jaoks oleks muidugi imeline, kui Jeesus tuleks kohe tagasi,
aga noored tahavad ju elada.
Nad tahavad mõelda sellele, mida õppima minna,
nad tahavad kunagi luua pere, tahavad näha oma lapselapsi.
Ja isegi, kui Jeesus tuleks homme tagasi...
Me keegi ju tegelikult ei tea, millal täpselt Ta tuleb?
Me peame siiski andma noortele tulevikku ja lootust.
Alati looma turvalisust, julgustama ja lohutama.
Alati minema edasi. Andma jõudu, sisemist jõudu.
Seda tahab Issand alati. Ta tahab julgustada ja anda jõudu.
Ta tahab anda rõõmu ja rahu, viia meid edasi ja anda innustust.
On eriliselt oluline,
et me täiskasvanutena räägiksime lastele ja noortele,
et nad on loodud just selle aja jaoks.
Neil on teatud ülesanne täita just praegusel ajal.
Mitte rääkida seda, et maailma lõpp tuleb homme.
Mida siis Piibel ütleb selle asja kohta?
Esiteks, tulevikust rääkides,
ei ütle Jeesus, et kõik läheb paremaks.
Ta ütles Matteuse 24:4: Vaadake, et keegi teid ei eksitaks!
Sest paljud tulevad minu nime all,
öeldes: Mina olen Kristus!” ja eksitavad paljusid.
Aga kui te kuulete sõdadest ja sõjasõnumeid..."
Ta jätkab ja see pole mingi tore jutt.
Aga Ta lisab samas: "Siis vaadake, et te ei ehmu!"
Ta ütleb: "Vaadake, et te ei ehmu!"
Ja Ta ütleb veel:
"Aga kes peab vastu lõpuni, see pääseb."
Issand ütleb siin otse, et elu ei ole lihtne.
- Ja see ei lähe ka lihtsamaks.
Kuid see on siiski lohutav.
Sest kui Issand ütleb, et elu maa peal pole alati kerge,
siis see lohutab,
sest enamasti mõeldaks muidu,
et kõigil teistel on nii lihtne ja kõikidel teistel on parem.
Ja kui mul oleks see ja teine asi või kui kõik oleks täiuslik,
siis ma oleksin ka õnnelik.
Kogu maailm otsib pidevalt õnne ja rahu välistest asjadest.
Kui ma saaks välised asjad korda, kui mul on ükskord piisavalt raha,
kui mu asjad on korraldatud ja mu elu on selline nagu naabril,
kui mul on suvila ja muud asjad, siis ma tunnen ennast hästi.
Me muudkui ehitame ja ehitame.
Aga Issanda sõnul on mõttetu oodata sellist aega,
sest väliselt me elamegi maailmas, mis on omadega segamini.
Sellegipoolest ütleb Ta Johannese 16:33 nii:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud.”
Ta kinnitab, et maailmas meid ahistatakse,
aga: "Olge julged: mina olen maailma ära võitnud.”
Ta räägib millestki muust. Ta ütleb, et võib olla julge.
Ta räägib mingist sisemisest rahust, mille võime leida,
sest Tema on maailma ära võitnud.
Esiteks lohutab meid see,
et asjad ei peagi olema väliselt täiuslikud.
Kui me seda ootame, siis ootame asjatult.
Teiseks on oluline märgata,
et kõik ärevuse, masenduse ja hirmu põhjused tulevad väljapoolt.
Need on välistes asjades, mille külge süda kergesti klammerdub.
Nõudmised võivad tulla siit ja sealt ja ka koolis on mõistagi nõudmised.
Õppekava käsib lugeda mõnda raamatut
ja tuleb teha igasugu muid asju.
Need tulevad väljaspoolt ja mõjutavad me tundeid ja mõtteid.
Kuid need on siiski väljaspool.
Jeesus ütleb, et maailmas meid ahistatakse.
See on tõsi ja ma räägin seda ka noortele,
et mul on küll kahju, aga see osa ei muutu.
Ahistuse põhjused saavad ikka olemas olema.
Neid tekib vahetevahel juurde ja vahel on neid ka vähem,
aga need saavad alati olema.
Rahu, millest Jeesus räägib, on hoopis midagi muud.
See ei ole väline rahu, vaid sisemine rahu.
Johannese 16:33:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud.
...et teil oleks rahu minus."
Et teil oleks rahu minus.
Temas on meil rahu.
Temas on meil sisemine rahu.
See sõnum läheb veel edasi:
"Aga olge julged: mina olen maailma ära võitnud.”
Jeesus mõtleb selle all seda,
et Tema on lahendus pingete ja ärevuse keskel.
Tema juures on igavene ja täiuslik rahu.
Tema ise on Rahuvürst.
Meie pelgupaik polegi pardiisisaar, sest ka seda võib tabada marutorm.
Pelgupaigaks on Tema ise. Tema on meie rahu.
Ta ütleb veel, et Tema on maailma ära võitnud.
Sest Tema on alati suurem kui mistahes olukorrad.
Olgu sind piinavad asjad kui suured tahes,
Tema on need juba ära võitnud.
Tema on neist kõigist suurem.
Kui Ta räägib lõpuni tugev olemisest, siis see ei tähenda välist tugevust.
See ei tähenda muskleid.
See tähendab Jumala ligiolu ja Jumala tugevust meie sees,
Jumala elu meie sees ja Jumala rahu meie sisemuses.
Jumal ei taha, et elaksid ilma selleta.
Ta ei taha, et välised asjad muserdaksid sind.
Ta tahab, et siis, kui on paha tunne, otsiksid üles rahu, mis ei muutu.
Seda on võimalik leida.
Jeesuses.
Ma uurisin, mida see rahu tähendab?
Sest ma tahan teada, on see tõesti võimalik seda kogeda?
Mida see tähendab, et meil on rahu Temas?
Ta ju ütleb, et meil on rahu Temas.
Kas mul võib olla meelerahu? Sisemine rahu, millest Ta räägib.
Algkeelne sõna on "eirene".
Nimi Irene tuleb ilmselt sellest sõnast.
See tuleneb tegusõnast: ühendama, üks olema.
Ühendama.
Mina ja Jeesus oleme koos.
Rahu juur on selles, et ma olen ühendatud.
Mind on ühendatud Kristusega.
See tähendab ka rahu, heaolu ja õitsengut.
Vaikust, puhkust ja terviklikuks taastamist.
Jeesus tuli taastama seda, mis on minus katki läinud
ja mis mind ärevaks teeb.
Ta tuli seda terveks tegema.
Mille kaudu Ta seda teeb? Ühenduse kaudu.
Selle kaudu, kui olen Temaga üks. - Aamen.
Kui lugeda uuesti Johannese 16:33,
siis võiks öelda: "Minus..." ehk siis Jeesuses.
Ühendatuna minu külge,
on teil rahu, heaolu, õitseng, vaikus, puhkus ja terviklikkus.
Ühendatuna Jeesusega on kõik see. - Seal on kõik see olemas.
Jeesus ise näitas meile eeskuju. Ta oli sageli Isaga omaette.
Kõikide katsumuste keskel
ja ka siis, kui Ta oli Ketsemani aias.
Ühendusest Isaga leidis Ta rahu ja julguse
ka kõige keerulisemas olukorras.
Ta vajas Isa
ja inglid julgustasid Teda.
Ma olen täiesti veendunud, et mida hullemaks maailm muutub,
seda rohkem me vajame Jeesust
ja seda tähtsamaks muutub igaühe isiklik suhe Jeesusega.
Minu jaoks on sellest saanud varasemast olulisem pelgupaik.
Varasemast tähtsam eluallikas.
Meie kristlikus koolis ja lasteaias rõhutatakse seda juba väikestele.
Me viime lapsed juba väikesest peale Jumala ligiollu,
sest me tahame, et nad kasvaksid tugevaks
ja peaksid vastu eelolevas tulevikus.
Jeesus rõhutas tugev olemist. Aga milles peab olema tugev?
Jumala tundmises, Jumala armastuses ja Tema ligiolus.
Mitte ise tugev olemises ja ise hakkama saamises.
Hoopis nii, et ma ei saa ilma Isata hakkama.
Seda tahab Jumal teha kõikide me südames.
Kinnitada oma Vaimuga oma ligiolu, et õpiksime elama Tema juhtimisel
ja leiaksime igavese rahu, mis meile kuulub.
See on tugevus.
Kristluse mõte on selles, et õpiksime elama koos Issandaga.
Nii, nagu meid on algselt loodud.
Asi pole usundis ega religioosses süsteemis.
Vaid mina ja Issand üheskoos.
Me räägime, kulgeme ja läheme elust koos läbi.
Mitte enam üksinda.
Nii oli see mõeldud algusest peale.
Aadam ja Jumal,
Eeva ja Jumal.
Üheskoos.
Seda tegid kõik usukangelased. Mooses oli täiesti sõltuv Jumalast.
Taavet oli täiesti sõltuv Issandast.
Saamuel ja kõik teised samuti.
Taaniel visati lõvide koopasse, aga ta toetus Jumalale.
On nii oluline, et igaüks meist leiaks lähedase suhte Issandaga,
sest selles on rahu.
Paulus suutis sedasi kirjutada isegi vanglast kirju.
Polnud vahet, et teda just piitsutati - ta laulis ja ülistas ikka Jumalat.
Miks? Sest ta oli tugev Issandas.
Sisemine tugevus ja elu.
Tahame julgustada igat vaatajat otsima seda sama.
Otsi, kuni sa leiad lähedase suhte Jeesusega.
Kasva selles.
Ja kui kogedki ärevust, muret ja pingeid tööl või mujal,
siis ära kanna neid koormaid ise, vaid mine Issanda juurde,
kuni Ta võtab need ära.
Mine Issanda juurde, kuni Ta tõesti räägib sinuga.
Kuni sa tunnetad Ta ligiolu ja kuni Jumala Sõna muutub elavaks.
Võta Piibel ligi, palveta ja ole Tema ligiolus.
Kuula ülistusmuusikat või tee muud, mis tarvis,
kuni sa leiad rahu.
Ta annab selle alati.
Ta tahab, et leiaksid rahu ja elaksid rahust lähtudes.
Läheme siis Issanda juurde ja ärme jää olukordade alla.
Läheme Issanda juurde, sest siis me saame rahu,
sest Ta on ära võitnud kõik need olukorrad.
Aamen.
Palvetame koos sinuga
Aitäh Jeesus, et Sina oled Rahuvürst.
Sa elad meie sees oma Püha Vaimu kaudu.
Aitäh Püha Vaim, et saame kuulutada Sinu rahu igasse südamesse.
Aitäh Püha Vaim, et Sa tood rahu igasse südamesse.
Su üle mõistuse suur rahu võib täita kõikide me südamed.
Aitäh Issand, et pole midagi nii suurt või rasket,
et Sina poleks sellest suurem.
Võime jätta kõik Sinu hoolde.
Ka oma tuleviku.
Me laste, lähedaste ja kõikide sugulaste tuleviku.
Võime anda iseennast ja kõik Sulle just praegu.
Aitäh Issand!
Oleme nii tänulikud.
Meie sees on taevane kuningriik.
Meie sisemuses pulbitsevad elava vee jõed.
Aitäh Issand, et meil on rõõm, rahu, armastus ja kõik vaimuviljad.
Aitäh Issand, et saime need kingituseks,
kui Sinu vastu võtsime.
Me pöörame oma pilgu Sinu poole ja vaatame iga ihurakuga Sinu peale.
Issand, kogu rahu, armastus ja rõõm, kogu üliküllus ja toredus,
kõik see, mida me vajame, see tuleb Sinult.
Issand, Sa oled meie eluallikas.
Nagu Aadam ja Eeva olid paradiisis täis Sinu kirkust ja armastust.
Nad isegi ei märganud, et on alasti.
Polnud mingit häbi, hirmu ega muret.
Isa ligiolu on igal pool.
Aitäh, et võime hingata Su rahu endasse
ja tuua Sulle kõik me murepõhjused.
Toome kõik koos oma katsumused, mida meil kõigil leidub.
Võime võtta kõik need katsumused - olgu haigused või rahamured,
mured laste pärast või tegemata otsused
ja toome need nüüd kõik koos Sinu ette.
Näitame neid Sulle nagu kandiku peal.
Aitäh, et oled öelnud, et kui anname oma mured Sulle,
siis Sa võtad need vastu ja hoolitsed meie eest.
Inglid lähevad liikvele ja hakkavad korraldama asju.
Muutused hakkavad toimuma.
Aitäh Püha Vaim,
et Sa puudutad iga vaataja ihu just seal, kus vaja.
Ma käsin ja ütlen Jeesuse nimel:
igas ihus kõik oma kohale Jeesuse nimel!
Ma sõitlen Jeesuse nimel igat haigust! Kadugu see välja Jeesuse nimel!
Aitäh Issand! Peast kuni varvasteni, täis tervis!
Taevalik tervis, täielik tervis!
Täielikult.
See võitlus on lõppenud!
Jeesuse nimel.
Aitäh Issand!
Ma sõitlen ka masendust, pimedust, lootusetust ja paanikat.
Taganegu need Jeesuse nimel!
Tänu, et igaüks saab nüüd rahu.
Aitäh Issand täieliku rahu ja hingamise eest!
Tunnen, kuidas üks jõud tõuseb esile.
Nagu vulkaan oleks sinu sees.
Püha Vaimu vägi kerkib su sisemuses ja teeb sind tugevamaks.
Ülestõusmise vägi on meie sees ja annab jõudu igasse meie rakku.
Me seljad sirutuvad Jeesuse nimel,
me pilgud selginevad ja meis olev jõud köetakse kuumaks.
Aamen.
Just, vägevalt edasi! Jumala väega.
Ma ei saa mikrofoni tõttu tõusta, muidu viskaks paar hundiratast.
Mis sest, et sa ei oskagi hundiratast visata. - Ei oska tõesti.
Vägev! Halleluuja! Tänu, Issandale!
Siin voolab imeline taevane vägi.
Me peame nüüd lõpetama, aga ole õnnistatud Jeesuse nimel!
Aamen.
Meie selle nädala moto koolis on: "Andke ja teile antake."
Luuka 6:38.
Ma ei tea sinu kohta, aga mulle andmine meeldib.
Üks koht, kuhu hea meelega külvan, on TV7 teletöö,
sest ma tean, et see telekanal ei tee kompromisse.
TV7 levitab evangeeliumi iga saate kaudu.
Kui soovid toetada TV7 tööd, siis soovitan seda soojalt.
Tule osalema!
Võid lihtsalt helistada 900 1770 (hind 10 eur),
või kasutada kontonumbreid, mida näed peatselt ekraanil.
Ole õnnistatud ja tea,
et toetades TV7 tööd, külvad heasse pinnasesse.
Aamen.
Tõlge: Meeli ja Marko Martin
Annetustelefon: 900 1770 (10 eur) Swedbank EE052200221048388411 SEB pank EE441010220109461019